Srednja škola Zabok

Ivana i Cvijete Huis 2

49 210 Zabok

**SKRAĆENI ZAPISNIK S ČETVRTE SJEDNICE NASTAVNIČKOG VIJEĆA**

**Datum održavanja sjednice**: 15. XI. 2018.

**Sjednicom predsjedavala**: Draženka Jurec, ravnateljica

**Dnevni red**:

1. Osvrt na kvartalne sjednice
2. Regionalni centar kompetencija
3. Imenovanje povjerenstva za školske ekskurzije za školsku godinu 2018./2019.
4. Razno

**Ad 1)** Nakon uvodnog pozdrava ravnateljice, pedagoginja je ukratko iznijela izvješće o uspjehu učenika na prvom kvartalu školske godine 2018./2019.: od ukupno 607 učenika Srednje škole Zabok, pola učenika je negativno ocijenjeno. Veoma loši rezultati, oko 10 000 sati izostanaka, 13 opomena te četiri ukora. Najviše negativnih ocjena je iz predmeta matematike, hrvatskog jezika, stranih jezika te računalstva. Psihologinja škole napominje da je ukupno 44 učenika s teškoćama u razvoju te poziva nastavnike da se maksimalno angažiraju kako bi potaknuli te učenike na što bolje rezultate, a kod tih učenika su najčešći problemi vezani uz teškoće u pamćenju te emocionalni poremećaji.

**Ad 2)** Ravnateljica napominjeda je oformljen timkoji će sudjelovati u kreiranju dva natječaja: jedan za gradnju i rekonstrukciju, a drugi zaslužan za opremu, ljudske resurse i usavršavanja. Projekt traje 48 mjeseci i cilj je u tri godine razvoj centra i dogradnja te useljenje do 2023. godine.

**Ad 3)** Imenovana su povjerenstva za tri višednevne školske ekskurzije, a do sada je sve zajedno prijavljeno 19 različitih ekskurzija na kojima bi trebalo sudjelovati preko 1000 učenika.

**Ad 4)** Ravnateljica upozorava nastavnike na pravovremene odlaske na sat te na pravilno i pravovremeno ispunjavanje IOOP obrazaca. Isto tako, ravnateljica podsjeća nastavnike da je učenicima koji prate redoviti program uz individualizirani pristup potrebno prilagoditi nastavu. Prema zakono o odgoju i obrazovanju, ako neki učenik počini štetu i dobije pedagošku mjeru, može ga se udaljiti s nastave na osam dana. Ravnateljica poziva nastavnike da prate koga puštaju na WC za vrijeme nastave jer neki učenici rade nered na WC-u. Isto tako, upozorava se nastavnke na redovito upisivanje izostanaka u e-Dnevnik te pravilno popunjavanje evidencijskih lista. Zatim, kada se provjerava znanje, potrebno je u e-Dnevnik detaljno unijeti što se provjerava kod svakog učenika točno. Zabranjena je konzumacija jela, pića i mobitela za vrijeme nastave, a kada se od školskog pribora nešto uzme (kasetofon, zvučnici i dr.), potrebno je isto vratiti na mjesto. Kratke pismene provjere znanja valja ispunjavati čitko i precizno, a kada nastavnik nešto treba, postupku nabave prethodi prethodno ispunjen obrazac u računovodstvu. Troje učenika oslobođeno je posve ili djelomično (prvo polugodište) od nastave TZK-a tijekom školske godine 2018./2019. Domar škole poziva nastavnike na ispravno odlaganje otpada, pošto su uz zgradu škole postavljeni tzv. „zeleni otoci“. Razredno vijeće 2. UA razreda jednoglasno je izglasalo ukor za jednog učenika.

Sjednica je završila u 13:40 sati.

Zapisničar: Jurica Gregurović